ເກີດການປະທ້ວງ ຮຸນແຮງໃນ ຫວຽດນາມ ກ່ຽວກັບ ຂໍ້ສະເໜີກົດໝາຍ ເສດຖະກິດພິເສດ
ການປະທ້ວງຍັງໄດ້ເກີດຂຶ້ນ ໃນຕົວເມືອງອື່ນໆ ຂອງ ຫວຽດນາມ, ລວມທັງ ນະຄອນ ໂຮຈິມິ່ນ ແລະ ນະຄອນຫຼວງ ຮາໂນ່ຍ ນຳ.
ປະຊາຊົນຫຼາຍກວ່າ 100 ຄົນ ໄດ້ຖືກຈັບກຸມ ໃນປະເທດ ຫວຽດນາມ ຫຼັງຈາກການ ປະທ້ວງທີ່ມີຄວາມຮຸນແຮງເລື້ອງ ກົດໝາຍທີ່ຖືກສະເໜີ ກ່ຽວກັບ ເຂດເສດຖະກິດພິ ເສດ ທີ່ຫຼາຍຄົນຢ້ານວ່າ ມັນຈະມອບຄວາມໄດ້ປຽບ ທີ່ບໍ່ເປັນທຳ ໃຫ້ແກ່ບໍລິສັດຈາກ ຈີນ ພວກປະທ້ວງໄດ້ແກວ່ງກ້ອນຫີນ ແລະ ລະເບີດແກ້ວນໍ້າມັນແອັດຊັງ ໃສ່ສຳນັກງານ ໃຫຍ່ຂອງລັດຖະບານທ້ອງຖິ່ນ ໃນແຂວງ ບິ່ນ ຖວນ ຕັ້ງຢູ່ພາກກາງໃຕ້ ຂອງປະເທດ ອົງການຂ່າວທາງການ VN Express ເວົ້າວ່າ ປະຊາຊົນ 102 ຄົນ ໄດ້ຖືກຄວບຄຸມ ຕົວຳໄວ້, ແລະ ຕຳຫຼວດຫຼາຍສິບຄົນໄດ້ຮັບບາດເຈັບ ໃນລະຫວ່າງ ການປະທະກັນ ກັບພວກປະທ້ວງ ອົງການຂ່າວ VN Express ກ່າວວ່າ ຫ້ອງການລັດຖະບານ ໄດ້ ຖືກທຳລາຍ ການປະທ້ວງຍັງໄດ້ເກີດຂຶ້ນ ໃນຕົວເມືອງອື່ນໆ ຂອງ ຫວຽດນາມ, ລວມທັງ ນະຄອນ ໂຮຈິມິ່ນ ແລະ ນະຄອນຫຼວງ ຮາໂນ່ຍ ນຳ ກົດໝາຍທີ່ຖືກສະເໜີ ຈະອະນຸຍາດໃຫ້ຄົນຕ່າງປະເທດເຊົ່າດິນ ໃນເຂດເສດຖະກິດ ສາມແຫ່ງ ເປັນເວລາດົນເຖິງ 99 ປີ ຜູ້ບໍ່ພໍໃຈໃນພວກປະຊາຊົນທົ່ວໄປຂອງ ຫວຽດ ນາມ ກ່ຽວກັບ ຮ່າງກົດໝາຍດັ່ງກ່າວ ໄດ້ເຮັດໃຫ້ບັນດາສະມາຊິກສະພາ ເລື່ອນການ ຮັບຮອງຄັ້ງສຸດທ້າຍ ໄປຈົນຮອດທ້າຍປີນີ້ ຫວຽດນາມ ແມ່ນນຶ່ງໃນຫຼາຍປະເທດໃນພາກພື້ນເອເຊຍປາຊີຟິກ ທີ່ພົວພັນໃນຄວາມ ຂັດແຍ້ງດິນແດນກັບ ປັກກິ່ງ ກ່ຽວກັບ ໝູ່ເກາະໃນທະເລຈີນໃຕ້